
	כתב הגנה

	
	

	1. 
	הנתבעת תהיה מיוצגת על-ידי עורך-הדין _____________ מרח' _____________, שכתובתו למסירת כתבי בית-דין הינה כמופיע לעיל.

	2. 
	הנתבעת תטען, כי כל עובדה או טענה המפורטת בכתב התביעה אשר בה לא הודתה מפורשות תיחשב כמוכחשת.

	3. 
	הנתבעת מודה בסעיפים _____________ לכתב התביעה.

	4. 
	הנתבעת מכחישה האמור בסעיפים _____________ לכתב התביעה ותטען את העובדות הבאות:

	
	א.
	החלפת המכונה במקורית בוצעה בעקבות קבלת פרוייקט מיוחד בעל היקף נרחב של "הדפסת תעודות ומעטפות".

	
	ב.
	החלפת המכונה בוצעה לאחר שהתובעת באמצעות מנהל המכירות שלה הציגה מצג חד-משמעי לפיו המכונה החדשה מתאימה לביצוע הפרוייקט החדש.

	
	ג.
	עסקת שכירות המכונה החדשה בוצעה אך ורק על סמך המצג הנ"ל של התובעת כאמור. כפי שיבואר להלן לא רק שהתובעת היפרה באורח בוטה את הסכם השכירות אלא התברר לנתבעת מפי טכנאי של התובעת כי הנתבעת הוטעתה על-ידי התובעת וכי המכונה החדשה כלל אינה מתאימה לפרוייקט החדש.

	
	ד.
	בנוסף, הנתבעת תטען כי התובעת איחרה באספקת המכונה החדשה, ההדרכה בוצעה באיחור וכאמור המכונה לא תאמה את מצגי התובעת. כפי שיפורט להלן לנתבעת נגרמו נזקים שונים.

	
	לוטה העתק מכתב הנתבעת מיום _____________ המדבר בעד עצמו ומסומן באות "א".

	5. 
	הנתבעת מכחישה את האמור בסעיפים _____________ לכתב התביעה.

	6. 
	הנתבעת מכחישה האמור בסעיפים _____________ לכתב התביעה ותטען, כי התובעת היא זו שהיפרה את התחייבויותיה, הציגה כלפיה מצגי שווא העולים כדי תרמית, לא סיפקה את המכונה כהתחייבותה על-פי ההסכם, ביצעה חיובים שלא כדין והפסיקה את השירות שלא כדין.

	7. 
	הנתבעת תטען, כי התובעת היפרה את התחייבויותיה, ביצעה כלפיה מצגי שווא, שהתבטאו, בין היתר, בכך:

	
	
	התובעת הציגה מצג כאילו המכונה החדשה מתאימה לפרוייקט הרחב היקף שקיבלה הנתבעת כאמור לעיל, אולם, הוברר שמצגה זה של התובעת היה מצג שווא שכן, המכונה החדשה כלל אינה עולה לדרישות הפרוייקט.

	
	
	התובעת לא סיפקה לנתבעת את שלושת החלקים: סורק, שדכן חיצוני ומגירת נייר, כמתואר בפרוספקט של התובעת (מצ"ב ומסומן באות "ב") וחייבה בחשבונותיה נשוא כתב-התביעה את הנתבעת בפריטים אלה.

	
	
	התובעת הפסיקה את השירות למכונה שלא כדין על בסיס דרישת תשלום כוזבת, בלתי-נכונה כתשתית מלאכותית לבניית עילת תביעה על-מנת לחמוק מהתחייבויותיה ומצגיה כאמור.

	8. 
	הנתבעת תטען כי בעקבות התנהגותה של התובעת נגרמו לה הנזקים הבאים:

	
	
	נזקים עקב הפסקת השירות, אי-קבלת עבודות בסכום של _____________ ש"ח.

	
	
	נזקים עקב אי-יכולת ביצוע של פרוייקט "התעודות והמעטפות", הפסד הלקוחות, ביצוע חוזר של עבודות הדפסה – בסכום של _____________ ש"ח.

	
	
	הידרדרות כספית של הנתבעת עקב אי-יכולת ביצוע של העבודות דלעיל, הפסקת השירות, תלונות לקוחות בסכום מוערך של _____________ ש"ח.

	
	יצויין, כי הנתבעת אף התריעה בפני התובעת על מצבה הכספי המדרדר ואף ביקשה ממנה הקפאת הדרישות (לכשלעצמן היו בלתי-חוקיות, נוגדות את ההסכם ומצגי השווא) אולם, התובעת בעקשנות לא נענתה לפניותיה וזעקותיה של הנתבעת בנדון.

	9. 
	הנתבעת תטען כי לא רק שהתובעת גרמה לה נזקים כאמור לעיל, אלא העזה באורח בלתי-אנושי, תוך ניצול "עוצמתה" כחברה גדולה, ועל-אף שהייתה מודעת למצגיה הכוזבים ולהפרות ההסכם על ידה, שלא להיענות "לזעקות" הנתבעת להקפאת דרישותיה הכספיות.

	10. 
	הנתבעת תטען, כי פסגת חוצפתה של התובעת הינה עצם הגשת תביעה זו, שלא רק שהינה חסרת בסיס אפילו בבדיקה חשבונאית רגילה, אלא שאין לה כל אחיזה בהסכמים ובעובדות האמיתיות ובהתנהגות התובעת כאמור לעיל.

	11. 
	הנתבעת תטען, כי לאור האמור לעיל, לא רק שלא קמה לתובעת כל זכות לדרוש את הסכומים הנקובים בתביעתה, אלא כמפורט לעיל על התובעת לפצות את הנתבעת בגין נזקיה האמורים לעיל.

	12. 
	הנתבעת תטען, כי ככל הידוע לה דרכה הנ"ל של התובעת בניצול עמדתה הכוחנית כלפי הלקוח במתן שירות, קיפוח הלקוח וניצולו, הפכה לנורמה עסקית, לא רק ביחסה עם הנתבעת אלא ביחסה עם לקוחות אחרים. התובעת מנסה לנצל את העובדה שברור שלא ניתן לקבל שירות אצל חברה אחרת ולכפות על הנתבעת הסכמים ותשלומים בלתי-חוקיים.

	13. 
	הנתבעת תטען, כי לאור האמור לעיל הרי כיום עומדת המכונה חסרת שימוש שכן, בהיעדר שירות מטעם התובעת אין למכונה כל ערך.

	14. 
	הנתבעת תטען כיצד יכולה התובעת (גם לו היתה לה זכות כזו דבר המוכחש) לטעון כי על הנתבעת להשלים הרכישה ובנשימה אחת שלא ליתן שירות למכונה.

	15. 
	הנתבעת תטען כי הינה מכחישה, לאור האמור לעיל את האמור בסעיפים לכתב _____________ התביעה.

	16. 
	הנתבעת תטען, לחילופין, כי החוזה הינו בלתי-חוקי בעליל בהיות תנאיו מקפחים ויש בהם כדי להביא לתוצאה שרירותית של קיפוח לקוח כמפורט בתביעה זו.

	17. 
	הנתבעת תטען לחילופין, כי בכל מקרה יש לקזז מכל סכום שייפסק את נזקיה האמורים לעיל.

	18. 
	הנתבעת תטען כי הוראות ההסכם, כמו גם התנהגות התובעת מהווים התעשרות שלא במשפט על חשבון הנתבעת, קיפוחה באורח ברור ויצירת מאזן אימה המאפשר לתובעת לנהוג בשרירות לב ובו זמנית לשתק את עסקי הנתבעת הכל כאשר ברור שגם לגישת התובעת – על-פי מסמכיה – אין כל בסיס להפסקת השירות.

	19. 
	הנתבעת תטען כי התנהגותה של התובעת מהווה הפרה בוטה של הוראות הדין למיניהן הבאות להגן על הנתבעת כמו גם על לקוחות אחרים.

	20. 
	אשר-על-כן, מתבקש כב' בית-המשפט הנכבד לדחות את התביעה ולחייב את התובעת בהוצאות המשפט ושכר-טרחת עורך-דין ברמה גבוהה. 

	
	

	
	

	
	

	
	_____________ , עו"ד

ב"כ הנתבעת

	
	


